وزیراعظم کا دفتر
گجرات میں عالمی پاٹیدار تجارتی چوٹی کانفرنس کے افتتاح کے موقع پر وزیر اعظم کی تقریر کا متن
نئی دہلی۔ 29 اپریل
نمستے ،
گجرات کےہر دلعزیز وزیر اعلیٰ بھوپیندر بھائی پٹیل، مرکزی کابینہ میں میرے رفیق کار، منسکھ بھائی، پرشوتم روپالا، انوپریہ جی، گجرات بھاجپا کے صدر سی آر پاٹل، سردار دھام کے چیف خادم جناب گگجی بھائی سوتاریہ، پاٹیدار سماج کے تمام بزرگ شہری، ملک- بیرون ملک سے آنے والے تمام مہمانان گرامی، عالم صنعت کے ساتھی، خواتین و حضرات۔
ویسے آج کا پروگرام ایسا ہے کہ گجرات کی حکومت اور گجرات بھارتیہ جنتا پارٹی پوری طرح آپ کے درمیان ہوتی۔ لیکن آج ایک پروگرام میں تصادم ہوا۔ ہمارے قومی صدر بھی آج احمد آباد میں ہیں، اس لیے ان کا بھی تمام ارکان پارلیمنٹ اورقانون ساز اسمبلی کے ارکان اور وزراء کے ساتھ بڑا پروگرام ہے۔ تو میں نے کہا، چلیئے، میں جا رہا ہوں، میں سنبھال لوں گا۔ تو وہ سب تذبذب میں پڑ گئے لیکن میں نے ان سے کہا کہ میں جاؤں گا، فکر نہ کریں، آپ اپنا پروگرام جاری رکھیں ۔
اتنے مانوس چہرے اپنے سامنے دیکھ کر خوشی ہورہی ہے۔ ہم سب جانتے ہیں کہ سورت دنیا کے سب سے تیزرفتار ترقی کرنے والے شہروں میں سے ایک ہے اور آج آپ سب سورت میں بیٹھ کر نئے عہد لے رہے ہیں۔ آپ سب کو بہت بہت مبارک ۔ چند مہینوں کےوقفےمیں مجھے سردار دھام سے وابستہ اپنے دوستوں سے دوبارہ ملنے کا موقع ملا ہے، آپ تمام بہنوں اور بھائیوں نے ملک اور دنیا میں گجرات اور ہندوستان کا سر فخر سے بلند کیا ہے۔ یہ گجرات اور ہندوستان کے تئیں ہمارے مشترکہ عزم کا ثبوت ہے۔
دوستو،
ملک کو جب نئی نویلی آزادی ملی تو وہ آزادی کے ابتدائی دن تھے اور اس وقت سردار صاحب نےجو کہا تھا اور ان مشکل حالات میں سردار صاحب کے الفاظ کی طاقت دیکھئے۔ انہوں نے کہا تھا، 'ہندوستان میں دولت کی کوئی کمی نہیں ہے۔ ہمیں صرف اپنے ذہن، اپنے وسائل کو ان کے بہترین استعمال میں لگانا ہوگا'۔ میں کہتا ہوں کہ آزادی کے مقابلے میں آنے والے 25 سالوں کے لیے جب ہم ایک عزم کے ساتھ نکلے ہیں ، تو ہمیں سردار صاحب کی اس بات کو کبھی نہیں بھولنا چاہیے۔ آج ہندوستان کے پاس بہت کچھ ہے۔ ہمیں صرف اپنے خود اعتمادی، خود انحصاری کے جذبے کو مضبوط کرنا ہے۔ یہ اعتماد تب آئے گا جب ترقی میں سب کی شراکت ہوگی، سب کی کوشش ہوگی۔
ساتھیوں،
گزشتہ 8 سالوں میں ملک میں کاروبار، تجارت ، تخلیقی صلاحیتوں کا ایک نیا یقین پیدا کرنے کی کوششیں کی جا رہی ہیں۔ اپنی پالیسیوں اور اپنے عمل سے حکومت کی یہ مسلسل کوشش ہے کہ ملک میں ایسا ماحول پیدا کیا جائے کہ عام گھرانے کا نوجوان بھی کاروباری بنے، اس کا خواب دیکھے، اسےکار وبار پر فخر ہو۔
میک ان انڈیا، میک فار دی ورلڈ- میں اس کوجدید ہندوستان کی نئی ثقافت بنانے کے لیے، میں سمجھتا ہوں ،کام کیا جا رہا ہے۔ لہٰذا جدید رابطوں کےبنیادی ڈھانچوں کی ترقی، نئے شہروں کی تعمیر، پرانے شہروں میں سمارٹ سہولیات کی ترقی، ملک کو قوانین و ضوابط، دستاویزات، تعمیل کے بوجھ سے آزاد کرانے، اختراعات، آئیڈیا ز کی ہینڈلنگ ، ایسے تمام کام مل کر کیے جا رہے ہیں۔
ساتھیوں،
آج مدرا یوجنا ملک کے ان لوگوں کو بھی اپنا کاروبار کرنے کی ترغیب دے رہی ہے، جنہوں نے کبھی اس کے بارے میں سوچا بھی نہیں تھا۔ اسٹارٹ اپ انڈیا سے وہ اختراع، وہ ہنر بھی آج یونیکورن کے خوابوں کو پورا ہوتے ہوئے دیکھ رہے ہیں ، جس سے نکلنے کا کوئی راستہ نہیں تھا۔ پیداوار سے منسلک ترغیب یعنی پی ایل آئی اسکیم نے نہ صرف پرانے شعبوں میں میک ان انڈیا کا جوش بھرا ہے بلکہ سیمی کنڈکٹر جیسے نئے شعبوں کی ترقی کے امکانات بھی ابھر کر سامنے آرہے ہیں۔
اب دیکھیں، کورونا دور کے بے مثال چیلنجوں کے باوجود، آج ملک میں ایم ایس ایم ای سیکٹر تیزی سے ترقی کر رہا ہے۔ لاکھوں کروڑوں روپے کی مدد سے ایم ایس ایم ای سے متعلق کروڑوں نوکریاں بچائی گئیں اور آج یہ شعبہ تیزی سے نئے روزگار پیدا کر رہا ہے۔ یہاں تک کہ ریہڑی – ٹھیلے جیسا بہت چھوٹا کاروبار – تجارت کرنے والا ایک ہم وطن بھی خود کو آج ہندوستان کی ترقی کی کہانی سے جڑا ہوا محسوس کرتا ہے۔ پہلی بار، اس نے پی ایم سواندھی یوجنا سے رسمی بینکنگ سسٹم میں بھی حصہ لیا ہے۔ حال ہی میں ہماری حکومت نے اس اسکیم کو دسمبر 2024 تک بڑھا دیا ہے۔
ساتھیوں،
ملک کی ترقی میں چھوٹے سے بڑے، ہر کاروبار، ہرتجارت کا اہم کردار ہے۔ سب کی کوشش کا یہی جذبہ امرت کال میں نئے ہندوستان کی طاقت بن رہا ہے۔ مجھے خوشی ہے کہ آپ اس سال کے سربراہی اجلاس میں اس موضوع پر تفصیل سے بات کر رہے ہیں۔
جب میں سورت کے لوگوں سے مل رہا ہوں، اور پورے ملک اور بیرون ملک سے اتنی بڑی تعداد میں لوگ آئے ہیں، اور ابھی گگجی بھائی بھی جذباتی ہو کر تفصیل سے بیان کر رہے تھے، اس سے ایک نئی امید اور جوش پیدا ہوا، ایسی باتیں ہمیشہ گگجی بھائی کے پاس ہوتی ہیں۔ آپ گگجی بھائی سے بات کریں تو مایوسی کا نام و نشان نہیں ہوتا ۔ ہمیشہ کچھ نیا کرنے کی بات شاید گگجی بھائی کی فطرت ہی بن گئی ہے اور سماج کے لیے کرنا ، خود کو مٹا کر کرنا ، اور اسی وجہ سے ہی ان تمام کاموں میں کامیابی ملتی ہے۔ اور اب جب میں آپ سب کے درمیان کھل کر بات کر رہا ہوں تب ہمیں سوچنا پڑتا ہے گا کہ بس زمین کو خریدنا اور فروخت کرنا ، سب ہنسنے لگے ہیں، سب کام کریں ، اس میں مجھے کوئی دقت نہیں ہے، لیکن کیا ہمیں یہی کرنا ہے؟ پھر بڑی بڑی یوجنائیں، بڑی بڑی اسکیمیں، اتنے فلیٹ بنائیں گے، اتنے بنگلے بنائیں گے، چلو یہ بھی ایک کام ہے۔ ہم ہیروں کی دنیا میں ہیرو بن گئے، لیکن آج میں آپ کو ایک الگ شعبے میں لے جانا چاہتا ہوں۔ اور مجھے یقین ہے کہ گگجی بھائی مجھے سمجھتے ہیں، اس لیے گگجی بھائی مجھے برابر پکڑیں گے۔ خواہ ہم سب یہ چوٹی کانفرنس دو سال میں منعقد کرتے ہوں، لیکن میرا خیال ہے کہ گگجی بھائی کو 10-15 گروپ بنانے چاہئیں، اور معاشرے کےمزید 25-30 فیصد تجربہ کار بزرگ ہوں اور 40-50فیصد پرجوشیلے نوجوان ہوں ، جنہیں نئی دنیا کے بارے میں خبر ہے۔ اور ان کے مابین مختلف عنوانات تقسیم کریں کہ بھائی بتاؤ اس موضوع میں ہمیں گجرات کو ، ہندوستان کو آگے لے جانا ہے تو دنیا میں کیا ہے، اس کے لیے خام مواد کا کیا ہے، بازار کا کیا ہے، حکومت کی پالیسیوں میں کیا دقتیں ہو سکتی ہیں؟ اس کے مساوی موضوع پر کام کریں۔ اورحکومت کو بھی آپ کا جو چھوٹا گروپ ہے ، وہ حکومت کی پالیسیوں کو بنانے کے لیے دستاویزات تیار کریں، چیزیں دیں اوروہ بتائیں کہ ہم کو اس راستے پر آگے بڑھنا ہے تو اس پالیسی میں یہ کمی ہے۔ اس پر غور و خوض ہو ، پھر بینکنگ کے لیے ایک آسان دستاویز تیار کریں ، ان سب باتوں میں بینکنگ آگے نہیں آتی، میں جانتا ہوں، ہمارے یہاں ہر ہفتے ہیرے والے آتے ہیں اور شکایت کرتے ہیں، ہر ہفتے بینک والے آتے ہیں اور شکایت کرتے ہیں کہ نام لکھ دیا ہے، کچھ کرو ہمارا، تو پالیسیوں میں کیا خرابی ہے، جائیداد کا سوال کہاں اٹھتا ہے۔ اسی طرح فن ٹیک پورا کاروبار ، فنانس کی دنیا میں ٹیکنالوجی، ایسے مختلف موضوعات پر ہم فیصلہ کر کے ، اس بار ہمیں دس موضوع کرنے ہیں۔ دس موضوع میں باہر کے ماہرین کو بھی لے لیں، کسی بھی چیز میں عالمی معیار کے بارے میں ہی سوچیں، اس سے کم سوچنا ہی نہیں ہے اور میں میں آپ کو یقین دلاتا ہوں کہ آپ کا یہ گروپ اس قسم کی دستاویزات تیار کرکے جو میرا وقت چاہیں گے، تو میں ان کی پریزنٹیشن دیکھوں گا، اور حکومت کو مختلف شعبہ جات کے لیے بٹھا کر، اور ہمیں ساتھ مل کر پالیسیاں بدلنی ہوں، یونیورسٹی میں کورس بدلنے کی ضرورت پڑے، کچھ کورس ایسے ہوتے ہیں جو ہمیں یونیورسٹی میں پڑھائے جاتے ہیں، لیکن وہ وقت گزر گیا کہ اب یہ پڑھانا پڑے۔ ہنر مندی کے فروغ میں تبدیلی لانی ہے تو اس پر غور و خوض کریں ، تاکہ آپ کی ٹیم اس پر کام کر سکے۔ دوسری، میرے خیال میں، حکومت ہند جو قومی تعلیمی پالیسی لائی ہے ۔ ہندوستان میں تعلیمی پالیسی کو اتنا اچھا رسپانس ملا ہے، وہی بہت بڑا واقعہ ہے۔ ہندوستان میں کسی بھی سیاسی نظریے کے لوگ ہوں، کوئی بھی اکیڈمک دنیا کے لوگ ہوں، سب نے اسے فخر سے قبول کیا ہے۔ آپ یہاں بھی ٹیم بنائیں کیونکہ میں نے دیکھا ہے کہ اپنے یہاں تعلیم میں معاشرے کے لوگ بہت کوششیں کر رہے ہیں۔ لیکن اس قومی تعلیمی پالیسی کا مطالعہ کرنے کے بعد، اپنے معاشرے کے وہ لوگ جو تعلیمی شعبے میں رہے ہیں، اور گجرات کے دوسرے لوگ بھی اپنا گجرات اور ہم جس سمت جانا چاہتے ہیں، ہندوستان کے کسی بھی کونے میں، اس میں ہم اس قومی تعلیمی پالیسی کا 100 فیصد فائدہ حاصل کرنے کے لیے اپنے نظام میں، پالیسی وضع کرنے میں تبدیلی لا سکیں، یہ ایک اور کام ہے۔ تیسری بات میں آپ کو اپنے دوستوں سے ، آپ سے کہنا چاہتا ہوں، آپ سب لوگ میرے سامنے ہیں، ان میں سے 99 فیصد کسانوں کے بیٹے ہیں۔ اب آپ سورت میں کروڑوں روپے میں کھیلتے ہیں تو مجھے خوشی ہوتی ہے۔ لیکن بھائی اپنی جو جڑ ہے وہ ہمارے کھیت ہی ہیں، زراعت ہی ہے۔ ہمارے اسلاف کی وہی کفایت شعاری ہے۔ اب مجھے بتائیں کہ ہم نے اتنی ترقی کر لی ہے لیکن کیا ہماری زراعت نے ترقی کی ہے؟ اپنے کاشتکاری کے شعبے میں سرمایہ کاری ہو تی ہے؟ یہ الگ بات ہے کہ بلڈرلگ بھگ زمین پر آکر عمارت تعمیر کردے اور آمدنی حاصل ہو۔ صحیح معنوں میں جب نرمدا کا پانی گجرات کے کونے کونے تک پہنچ چکا ہے تو میں چاہتا ہوں کہ گجرات کی زراعت کو جدید بنانا بھی ایک بڑا کاروبار ہو۔ تم دنیا کا پیٹ بھرنے کی صلاحیت رکھتے ہیں۔ لیکن ہم اپنے وسائل کا بھرپور استعمال نہیں کرتے۔ ایک یا دو کسان کو ترقی پسند ہو، بہت اچھے طریقے سے کرتے ہوں گے۔ میری آپ سے گزارش ہے کہ گجرات کی پوری زمین کا مطالعہ کرنے والی ایک ٹیم بنائیں، زرعی یونیورسٹی کےاشتراک سے ، اور آپ سوچیں کہ آج سے 25-50 سال پہلے جو دوراندیش تھا ، ان میں سردار صاحب بھی تھے، جنہوں نے گجرات میں ڈیری انڈسٹری کو ترقی نہ دی ہوتی، تو مویشی پروری اور ڈیری صنعت کی ترقی نہ ہوتی تھی تو اپنا گجرات مشکل وقت میں رہتا تھا۔ اور اگر ہم دودھ کی دنیا میں نہ پہنچتے تو ہمارے گاؤں کے کسان کا کیا حال ہوتا بھائی۔ قیمتوں میں اضافہ ہوا ہے، آج دنیا میں امول کا نام مشہور ہوگیا ہے، بناس ڈیری ہو کہ ساگر ڈیری ، اب تو کاٹھیاواڑ میں اور کچھ میں بھی ڈیری ہے ۔ مویشی پروری اور دودھ کو ان سب سے بہت طاقت ملی اور کیا اسی طرح زراعت کو بھی اتنی ہی طاقت مل سکتی ہے؟ زراعت پر مبنی صنعت سے امید نہ رکھیں تو کس سے رکھیں بھائی؟ جس طرح آپ ایک ہیرے کو چمکا سکتے ہیں، بھائی، اسی طرح آپ میرے کسان کی محنت اور پسینے کو چمکا سکتے ہیں، آپ میں اتنی طاقت ہے اور اس لیے فوڈ پروسیسنگ ایک بہت بڑا شعبہ ہے۔ پوری دنیا میں بڑی مارکیٹ کے امکانات موجود ہیں۔ ہم ابھی تک اس میں بہت پیچھے ہیں۔ وجہ یہ ہے کہ ابھی زراعت میں نجی سرمایہ کاری نہیں آ رہی ہے۔ اور یہاں چھوٹے کسان ہیں، بہت ہے، ایک ایکڑ، دو ایکڑ اراضی ہوتی ہے، لیکن آپ کے یہاں بڑے پیمانے پر منصوبہ بندی کر کے، جدید کاشتکاری، کھیتی کی پیداوار بھی جیسا تیسا نہیں، اب آپ غور کریں کہ آپ سب کسان بیٹے اربوں کھربوں میں کھیلتے ہیں، اور میرے ملک کو 80 ہزار کروڑ کا خوردنی تیل باہر سے لانا پڑتاہے، تو مجھے آپ سے کچھ امید رکھنی چاہیے کہ نہیں رکھنی چاہیے۔ ہم یہ تبدیلی لا سکتے ہیں یا نہیں؟ خود انحصاری کی بات کرتے ہیں تو صرف ہیرے میں ہی خود انحصار ہونا ہے ۔ اور اسی لیے فوڈ پروسیسنگ کے لیے حکومت ہند کی ایف پی او سکیم بنائی گئی ہے، فارم پروڈکشن کی چھوٹی چھوٹی تنظیمیں، حکومت ہند بہت پیسہ دیتی ہے، آپ سوچیں کتنا بڑا شعبہ ہے۔ اسی طرح آپ جانتے ہیں کہ آپ میں سے 90 فیصد لوگ آرگینک مصنوعات خریدنے بازار جاتے ہیں، تو چار بار لیبل دیکھتے ہوں گے کہ آرگینک کیا ہے؟ یہاں تک کہ جب آپ آم خریدنے جاتے ہیں تب بھی آپ آرگینک دیکھتے ہیں۔ اب تو گھر میں بھی اپنی ماں بہنیں، کیا آرگینک لائے ہیں، وہ پوچھتی ہیں۔ اب جب یہ کشش ہمارے گھر کے کھانے کی میز تک پہنچ گئی ہے، تو ہمارے اچھے کاموں کی وجہ سے، ہمارے گجرات کے گورنر آچاریہ دیوورت جی لگن کے ساتھ قدرتی کھیتی کی مہم چلا رہے ہیں۔ گجرات کے کسانوں نے قدرتی کھیتی کو اپنا لیا ہے۔ کیا ہم قدرتی کاشتکاری میں کاروباری ذہانت کو شامل کر سکتے ہیں؟ اسی طرح جس طرح دودھ کی مختلف مصنوعات کی وجہ سے ڈیری انڈسٹری نے ترقی کی جب کہ طاقت گائے کے گوبر میں ہے۔ ہم نے گوبردھن کا فیصلہ کیا ہے، جو کہ حکومت ہند کا ایک بہت بڑا پروجیکٹ ہے۔ اس طرح گائے کے گوبر کا ماڈل بنا سکتے ہیں ؟ اور اس سے گیس تیار کی جائے ، گیس انڈسٹری میں فروخت کی جائے اور اس سے قدرتی کھاد تیار کی جائے ، وہ بھی لوگوں کو ملے ، اپنے یہاں اُمریٹھ میں ایک پراجیکٹ ہے۔ ابھی میں نے کاشی میں ،جہاں سے میں رکن پارلیمنٹ ہوں، وہاں بھی بنایا ہے ۔ اپنے یہاں بناس ڈیری نے بھی اچھا بنایا ہے۔ یہ سب کاشتکاری سے جڑے ہوئے ہیں، کیا بھی سکتے ہیں؟ اپنا ایک خواب ہے گجرات کا، کہ اپنااناج دینے والا توانائی دینے والا بنے۔ کھیتی باڑی، کھیت اور صنعت، ہم اپنے کسان کو یہ کیوں نہیں سمجھائیں کہ ان کے کھیت کے کنارے والی زمین، دو پڑوسیوں کے مابین تنازعہ ہوتا ہے، تو دو میٹر زمین بربادہوتی ہے۔ باڑ لگانے سے دو میٹر اراضی برباد ہو تی ہے۔ اس کے اوپر صرف ایک سولر پینل لگا کر ہمارا کسان خوراک فراہم کرنے والے کے ساتھ توانائی فراہم کرنے والا بھی بن سکتا ہے۔ اپنا گاؤں خوشحال ہو سکتا ہے۔ حکومت گجرات نے پالیسی بنائی ہے، کسان جب بجلی پیدا کرتا ہے تو اس کو خریدنے کی پالیس بنائی ہوئی ہے۔ تاہم اس میں آپ سبھی صنعتی دنیا کے لوگوں کو شامل ہونا پڑے گا ۔ اپنی نوجوان نسل کو اس میں شامل ہونا پڑے گا۔اپنی نوجوان نسل کو جوڑنا پڑے گا۔ میں اسی لیے گاؤں پر مبنی زمینی وسائل کا آپ سے گزارش کرتا ہوں ، کیونکہ بہت دفعہ ہم کو بڑا بڑا اچھا نظر آتا ہے لیکن کیا اس کام کے لیے آپ میری مدد کرسکتے ہیں؟ اور میں 100 فیصد کہتا ہوں کہ آپ کر سکتے ہیں۔ اسی طرح خدمت خلق کا کام، آزادی کا امرت مہوتسو ہے ، ایک خواب ہم نے دیکھا ہے، پہلے کے جاننے میں ہمیں معلوم ہے کہ کوئی بڑا حادثہ ہوا ہو، کوئی بڑی جیت ہوئی ہو تو گاؤں میں وجے استمبھ لگا ہوتا ہے۔ کسی گاؤں میں کوئی بڑاواقعہ ہوا ہو تو بڑا سا گیٹ بنایا جاتا ہے ، یہ تو ہم تاریخ میں دیکھتے آئے ہیں۔ آزادی کے 75 سال ہوگئے ، اس کی یاد میں ہم کیا کرسکتے ہیں؟ جس کو آنے والی نسلیں یاد رکھ سکے کہ آزادی کے 75 سال پر یہ کام ہمارے گاؤں میں ہوا۔ اور اس لیے ایک چھوٹی سی بات میں نے کی ہے کہ کیا ہم ہر ایک ضلع میں 75 بڑے تالاب بنا سکتے ہیں؟ امرت سروور میں نے نام دیا ہے، ہر ایک ضلع میں 75، آپ غور کریں اسے حاصل کرنے میں ہم کامیاب ہوئے ، جب میں گجرات میں تھا ہم نے چیک ڈیم کی بات کی، میں نے سورت کے سبھی لوگوں کو شام کیا تھا، آپ سب نے اس میں میری مدد بھی کی تھی۔ اور گجرات میں ہم نے چیک ڈیم کی پوری منصوبہ بندی کی اور پانی کی سطح زمین سے اوپر آیا۔ پانی کی سطح اوپر آیا تو زمین کی قیمت بھی اوپر آئی۔ اب ہم کو ایک ضلع میں 75 تالاب اور تالاب یعنی کہ معمولی نہیں سیاحت کا مرکز بنے ، کشش کا مرکز بنے ۔ شام ہوتے ہی گاؤں کے بزرگ کو وہاں جا کر بیٹھنے کی طبیعت ہو ، ویسا تالاب۔ آزادی کے امرت مہوتسو کے موقع کو 75 تالاب ہر ایک ضلع میں ، 5 ضلع میں ، 10 ضلع میں ، 15 ضلع میں ، کیا آپ پیش قدمی کرسکتے ہیں؟ اور اس 15 اگست سے پہلے کچھ کر کے دکھا سکتے ہیں؟ آپ سوچیں گے کہ ہم تو یہاں کارخانے لگانے کی بات کرتے تھے اور مودی صاحب تو جہاں سے آئے تھے ، وہیں بھیج دیتے ہیں۔ جڑ یہی طاقت والا ہے بھائی ، آج ہم جو پروان چڑھے ہیں ، اس کے باعث ہماری جڑیں مضبوط تھیں۔ وہ جڑیں خشک نہ ہوجائے ، اسے مضبوط رکھنے کے لیے کیا ہم کچھ سوچ سکتے ہیں؟ اور اس میں بھی ٹکنالوجی ہے، اس میں بھی جدیدیت ہے، اس میں بھی دنیا کے بازار کوقبضے میں رکھنے کی طاقت ہے۔ کھیت کی معیاری پیداوار اور فوڈ پرسیسنگ بہت بڑی طاقت ہے۔ ابھی میں نے گجرات میں آیوروید کی بڑی چوٹی کانفرنس منعقد کی ، دنیا میں ہندوستان کے آیوروید کی مانگ بڑھ رہی ہے۔ کورونا کے بعد بڑھی ہے۔ میں نے دیکھا ہے کہ کچھ نوجوانوں نے آیوروید کے شعبہ میں اچھا اسٹارٹ اپ کھڑا کیا ہے۔ ہم پورے شعبے میں پہنچ کر دنیا میں مجموعی حفظان صحت کی جو بات چل رہی ہے ، کیا ہم اس کی قیادت کر سکتے ہیں؟ اتنے سارے شعبے ہیں ساتھیوں کہ صحیح معنوں میں سورت ، احمد آباد، بروڈہ جیسے شہروں سے باہر جا کر بھی ہم ایک نئی معاشی سلطنت قائم کر سکتے ہیں ۔ اور میں آپ سب سے دوسری گزارش کرتا ہوں کہ اب جو کچھ کرنا ہے ، وہ طے کرتے ہیں، وہ بڑے شہروں میں نہیں کرنا ہے ۔ مجھے یاد ہے کہ جب میں جیوتی گرام یوجنا متعارف کرایا 24 گھنٹے بجلی، آپ کے یہاں جب جھنڈا لے کر بچے نکلتے ہیں ، ان کو پتہ ہی نہیں ہوگا کہ پہلے اندھیرے کیسے دن نکلتے تھے۔ ابھی مردہ باد، مردہ باد کر کے نکل کر پڑتے ہیں ۔ آپ کے ہی بچے ، ان کو بتائے کہ کیسے دن ہم نے گزارے تھی۔ ابھی مردہ آباد ، مردہ باد کر کے نکل پڑتے ہیں ، آپ کے ہی بچے ، ان کو بتائے کہ کیسے دن ہم نے نکالاتھا اور کہاں سے نکلے تھے۔ مجھے یاد ہے کہ جب جیوتی گرام یوجنا متعارف کیا گیا تو 24 گھنٹے بجلی ملنی شروع ہوئی ، تو سورت کے اندر ایک ہیرا کی گھنٹی ، ایک چھوٹےسے کمرے میں 25-25 لوگ رہتے تھے، ان کو لگا کہ اب جب 24 گھنٹے بجلی ملتی ہی ہے تو ہم بھاؤ نگر ضلع میں، امریلی ضلع میں جا کر گھنٹی کیوں نہ ڈالیں۔ اور بہت سارے لوگوں نے گاؤں جا کر گھنٹی لگائی ، گھر کا بھی کام کرے ، کھیتی بھی کرے، بزرگ والدین کی بھی خدمت کرے اور جب فری ٹائم ملے تو ہیرا بھی گھسے ۔سمجھ میں آیا یا نہیں آیا؟ فائدہ ہوا یا نہیں ہوا؟ یہ تبدیلی جو آئی 24 گھنٹے بجلی ملی اور گجرات کے گاؤں میں گھنٹی لے گئے ، آپ سب ہی لے گئے اور میرے سامنے میری آنکھوں کے سامنے آپ سب نے کیا کیاہے؟ اور اس لیے میں آپ کی جتنی بھی تعریف کریں وہ کم ہے۔ اسی لیے آج میں کہتا ہوں اب آپ طے کریں کہ اب گجرات کے جو بڑے 15-20 شہر ہیں، اس میں نہیں ، اس کے بعد کا جو شہر ہے ، اس میں کام شروع کرنا ہے۔ ایک تو سرمایہ کاری میں بچت ہوگی۔ زمین سستی ملے گی ، مکان بھی سستا ملے گا، آدمی سستا ملے گا اور گجرات وسیع تر ہوگا ، ترقی کا دائرے بڑھے گا۔ اب وقت آگیا ہے کہ 25 سے 30تک ایسے چھوٹے چھوٹے شہر پکڑیں اور اس پر توجہ دیں، آج سے 30 سال پہلے سورت کا نام کون دیتا تھا۔ اب چلا گیا یا نہیں؟ اسی طرح چھوٹے چھوٹے شہروں کو مجھے ترقی دینی ہے ۔ وہ شہر کے بغل میں نیا شہر آباد کر سکیں گے۔ تو کیا آپ کی یوجنا کے اندر آپ سےچوٹی کانفرنس میں اتنے سارے لوگ ملے ہوں ، اس سمت میں غور و خوض کرسکتے ہیںَ ۔ میرے ذہن میں طویل عرصے کی یوجنا کے لیے اسکیم بنانے کے لیے اکیڈمک ورلڈہو، کاروباری حلقہ ہو، فن ٹیک والے ہوں ، وہ میرے ساتھ آئیں اور میں وقت دینے کے لیے تیار ہوں۔ وجہ مجھے معلوم ہے، مجھے آپ پر بھروسہ ہے اور میں آپ کو اس لیے کام سونپتا ہوں کہ مجھے آپ پر بھروسہ ہے کہ 10 میں سے 2 رہ جائیں گے۔ لیکن 8 کام ہوں گے اور وہ آپ ہی کریں گے۔ دوسرے نہیں کریں گے۔ اس لیے آپ سے کہتا ہوں ۔ آپ جب بولیں گے کہ مودی صاحب اب نہیں کرنا ہے تب میں بولنا بند کردوں گا۔ لیکن آپ اگر کرتے ہیں تو کہوں گا آپ نہیں کریں گے تو میں نہیں کروں گا۔ اور آپ کو یہ سننا اس لیے پڑتا ہے کیونکہ آپ کرتے ہیں ۔ میں نے آج تک آپ کو جتنا کہا ہے ، وہ سب آپ نے کیا ہے۔ اور جب آپ کرتے ہو تو کہنے کا جی بھی کرتا ہے ۔ اس لیے میری آپ سے توقع ہے ، دوستوں ایک نئے اعتماد کے ساتھ مزید گلوبل ، اب ہم کو چھوٹا کچھ کرنا ہی نہیں ہے بھائی۔ پیچھے مڑکر دیکھنا ہی نہیں ہے۔ اور میں مانتا ہوں کہ اپنےنوجوانوں جنہوں نے اچھا کام کیا ہے۔ اپنے خاندان کی تیسری نسل یہ ہے کہ لڑکے بہت اچھی پڑھائی میں مقام بنا رہے ۔ آپ کو یہاں سے بہت سے لڑکے مجھے ملنے آتے ہیں، مجھے بہت اچھا لگتا ہے ان سے مل کر۔ بالکل نئی فکر کے ساتھ آتے ہیں۔ نیا کرنے کے موڈ کے ساتھ آتے ہیں۔ پڑھانے میں بھی نئی سیکھنے کی جبلت والے بچے ہیں۔ یہ بہت بڑا اثاثہ ہے، ان کو ذہن میں رکھتے ہوئے ہمیں اس سربراہی اجلاس کو آگے لے جائیں ، خواہ دو سال میں کوئی بڑی چوٹی کانفرنس ہی کیوں نہ کرے ۔ تاہم درمیان کے ایک سال میں جو ہم نے گروپ بنائے ہیں، ان کے خیالات پر ہم آگے بڑھیں اور 8 سے 10 بڑی چیزیں پکڑیں ، اس میں ہی چھا جانا ہے۔ اور دو سال کے بعد مزید 10 چیزوں کو پکڑیں گے۔ تو مجھے پورا یقین ہے کہ آپ کی پوری ٹیم نئی سوچ کی حامل ٹیم ہوگی۔ آگے کی سوچ والی ٹیم ہوگی ، ٹکنالوجی کا مناسب استعمال کرنے والی ٹیم ہوگی ، میری جانب سے آپ سب کو ڈھیروں نیک خواہشات ہیں، آپ سب سے ملنے کا، بات کرنے کا موقع ملا ، جو دل میں آتا گیا وہ کہتا گیا ہوں۔ اس میں سے جتنا پکڑ سکیں ، اتنا پکڑنا ۔
پھر ملیں گے، رام رام!